钦定古今图书集成/历象汇编/乾象典/第071卷 > 五月二十四日晚雨忽晴浴罢独卧池亭云峰
## 钦定古今图书集成/历象汇编/乾象典/第071卷 > 五月二十四日晚雨忽晴浴罢独卧池亭云峰

奇峭出天东南，既久方散　　　周紫芝。

“长虹截天雨初断，孤月翻光上云汉。忽从海底出三
山，就中蓬莱最奇观。黄金涂阙射日光，白玉飞栏入
天半。青童舞女各媻姗，手执云幢影凌乱。想得神清
洞府君，应傍春皇侍香案。群飞白鹤徒尔为，化作苍
狗何劳看。”神仙出没不久长，碧落天宫岂容翫。荆王
晓梦只须臾，神女乘鸾逐云散。人间幻化无不尔，空
复《欷歔》一长叹。老人假寐忽举头，但见明星光有烂。